OSNOVNA ŠKOLA „LJUDEVIT GAJ“ KRAPINA

TRG STJEPANA RADIĆA 1, 49000 KRAPINA

OIB: 68206344969

MB: 03079589

Šifra škole: 02-040-002

RKDP: 15866

E-mail: ured@os-ljudevit-gaj-kr.skole.hr

Telefon: 049/370-618

KLASA: 400-02/23-01/6

URBROJ: 2140-1-4-01-23-1

Krapina, 24.07.2023.

Predmet: Obrazloženje Izvještaja o izvršenju financijskog plana za razdoblje

 01.01.2023. - 30.06.2023.

**1. UVODNE NAPOMENE**

Obveza izrade polugodišnjeg i godišnjeg izvještaja o izvršenju financijskog plana proračunskih korisnika propisana je čl.81. Zakona o proračunu (NN 144/2021.), a temeljem čl.86. Zakona o proračunu proračunski korisnik dužan je upravljačkom tijelu u skladu s aktima kojima je uređen rad proračunskog korisnika, dostaviti na usvajanje prijedlog polugodišnjeg izvještaja o izvršenju financijskog plana za razdoblje 01.01.2023.-30.06.2023. do 31. srpnja 2023. godine te ga dostaviti osnivaču, Gradu Krapini.

Obzirom da Izvještaj o izvršenju pokazuje jesu li sredstva utrošena sukladno donesenom financijskom planu proizlazi kako njegov sadržaj mora biti u skladu s podacima iskazanim u planu, posebice jer su podaci iz izvještaja o izvršenju financijskih planova proračunskog korisnika dio izvještaja o izvršenju JLP(R)S. Financijski plan Osnovne škole „Ljudevit Gaj“ Krapina usvojen je na sjednici Školskog odbora održanoj 28.12.2022., a prve izmjene i dopune donesene su na sjednici Školskog odbora dana 05.04.2023.

Slijedom gore navedenog Izvještaj o izvršenju financijskog plana Osnovne škole „Ljudevit Gaj“ Krapina sastoji se od:

* Opći dio -Račun prihoda i rashoda

 -Prihodi i rashodi prema ekonomskoj klasifikaciji

 -Prihodi i rashodi prema izvorima

* Posebni dio – Izvršenje rashoda i izdataka prema programskoj i ekonomskoj klasifikaciji te izvorima
* Obrazloženje

**2. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

2.1. Prihodi i primici

Prihodi i primici OŠ „Ljudevit Gaj“ Krapina za 2023. god. planirani su u ukupnom iznosu 1.781.679 €, a u razdoblju 01.01.2023.-30.06.2023. ostvareni su u iznosu 876.843 €, što je ostvarenje od 49,21 %, kako je prikazano u Tablici 1.

U odnosu na izvršenje za isto razdoblje prethodne godine primjećuje se povećanje ostvarenih prihoda, razlog tome je povećanje osnovice za isplatu plaća zaposlenima, povećanje iznosa za isplatu regresa, te Odluka Vlade RH o plaćanju prehrane za sve učenike iz državnog proračuna.

Za financiranje rashoda poslovanja u 2023. godini planirano je utrošiti 12.577 € viška prihoda iz prethodne godine.

Tablica 1.Usporedba planiranih i ostvarenih prihoda i primitaka za 2023.godinu

|  |  |  |  |  |
| --- | --- | --- | --- | --- |
| Prihodi/primici | Planirani iznos za 2023. | Ostvarenje 01.01.2023.-30.06.2023.  | Indeks ostvarenja | Udio u ostvarenju |
| **Prihodi poslovanja-ukupno** | **1.781.679** | **876.843** | **49,21** | **100** |
| Pomoći proračunskim korisnicima iz proračuna koji im nije nadležan | 1.559.339 | 755.270 | 48,44 | 86,13 |
| Prihodi od financijske imovine - Kamate na oročena sredstva i depozite po viđenju | 0 | 2 | 0 | 0 |
| Prihodi po posebnim propisima  | 27.076 | 23.050 | 85,13 | 2,63 |
| Prihodi od prodaje proizvoda i roba te pruženih usluga | 7.334 | 5.782 | 78,84 | 0,66 |
| Donacije od pravnih i fizičkih osoba izvan općeg proračuna | 4.000 | 3.939 | 98,48 | 0,45 |
| Prihodi iz nadležnog proračuna za financiranje redovne djelatnosti proračunskih korisnika | 183.829 | 88.749 | 48,28 | 10,12 |
| Prihodi od prodaje stambenih objekata | 101 | 51 | 50,50 | 0,01 |

Najveći udio u ostvarenju prihoda poslovanja su tekuće pomoći proračunskim korisnicima iz proračuna koji im nije nadležan, a iz kojih se iz državnog proračuna financiraju troškovi plaća i ostalih materijalnih prava zaposlenika, te od siječnja 2023. Odlukom Vlade RH i troškovi prehrane za sve učenike škole te troškovi nabave higijenskih potrepština za djevojčice. Iz pomoći se iz proračuna Krapinsko-zagorske županije financiraju i plaća za pomoćnika u nastavi, projekt „Zalogajček“ za sufinanciranje prehrane učenika u riziku od siromaštva, zimske i proljetne radionice za učenike te naknade mentorima i članovima županijskih povjerenstava za županijska natjecanja.

Prihodi po posebnim propisima odnose se na uplaćena sredstva za prehranu učenika-dugovanje iz 2022. godine, na uplaćene prihode od roditelja za financiranje terenskih nastava i izleta učenika te refundaciju štete od osiguranja.

Prihodi od prodaje proizvoda i roba te pruženih usluga odnose se na prihode od iznajmljivanja školskog prostora te prihode od radnika škole za prehranu u školskoj kuhinji-dugovanje iz 2022. godine.

Donacije od pravnih i fizičkih osoba izvan općeg proračuna odnose se na uplate donacija od trgovačkih poduzeća i udruga za projekte, izlete učenika i donaciju zaštitne mreže za igralište škole.

Prihodi iz nadležnog proračuna odnose se na financiranje decentraliziranih funkcija-redovne djelatnosti proračunskog korisnika te na prihode iznad minimalnog financijskog standarda za financiranje školske sheme voća te troškova ugovora o djelu za e-tehničara.

Prihodi od prodaje stambenih objekata odnose se na prihode od prodanog stana u područnoj školi.

Grafikon 1. Usporedni prikaz planiranih i ostvarenih prihoda poslovanja 30.06.2023.

Grafikon 2. Udio u ostvarenju prihoda poslovanja 30.06.2023.

2.2. Sredstva viška prihoda iz prethodnih godina

Iz prethodne godine prenesen je višak prihoda u iznosu 12.577 € koji će se Odlukom o raspodjeli rezultata i načinu korištenja viška prihoda u 2023. godini donesenom na sjednici Školskog odbora 23.03.2023. koristiti za nabavu opreme potrebne za rad i funkcioniranje školskih kuhinja, nabavu nastavnih sredstava i pomagala za poboljšanje pedagoškog standarda te za dodatna ulaganja na građevinskom objektima za zamjenu unutarnje stolarije.

2.3. Rashodi i izdaci

Ukupni rashodi i izdaci za 2023. godinu planirani su u iznosu 1.794.256 €, a u razdoblju 01.01.2023.-30.06.2023. ostvareni su u iznosu 885.049 €, što je ostvarenje od 49,33 %, kako je prikazano u Tablici 2.

U odnosu na izvještajno razdoblje prethodne godine primjećuje se povećanje ostvarenih rashoda poslovanja, najviše iz razloga povećanja osnovice za isplatu plaće zaposlenicima te iznosa za isplatu regresa, isplaćeno je više pomoći zaposlenicima, povećani su i rashodi za nabavu namirnica za prehranu učenika jer se sad obrok u školskoj kuhinji priprema za sve učenike škole, a ujedno je došlo i do značajnog porasta cijena prehrambenih proizvoda, materijala i sredstava za čišćenje i održavanje, materijala za higijenske potrebe i njegu, uredskog materijala te energenata.

Tablica 2.Usporedba planiranih i ostvarenih rashoda i izdataka u 2023.godini

|  |  |  |  |  |
| --- | --- | --- | --- | --- |
| Rashodi/izdaci | Planirani iznos za 2023. | Izvršenje 01.01.2023.-30.06.2023.  | Indeks izvršenja | Udio u izvršenju |
| **Ukupni rashodi** | **1.794.256** | **885.049** | **49,33** | **100** |
| Rashodi za zaposlene | 1.333.079 | 684.019 | 51,31 | 77,29 |
| Materijalni rashodi | 362.633 | 193.996 | 53,50 | 21,92 |
| Financijski rashodi | 1.216 | 472 | 38,82 | 0,05 |
| Naknade građanima i kućanstvima u naravi | 58.265 | 0 | 0 | 0 |
| Ostali rashodi-tekuće donacije |  | 1.174 | 0 | 0,13 |
| Rashodi za nabavu proizvedene dugotrajne imovine | 19.110 | 5.388 | 28,19 | 0,61 |
| Rashodi za dodatna ulaganja na građevinskim objektima | 19.953 | 0 | 0 | 0 |

Najveći udio u izvršenju rashoda poslovanja imaju rashodi za zaposlene i to 77,29 %, zatim slijede materijalni rashodi 21,92 %, dok ostali rashodi nemaju značajniji utjecaj na poslovanje.

Rashodi za naknade građanima i kućanstvima u naravi u prvoj polovici godine nisu ostvareni, oni se odnose na nabavu radnih udžbenika i radnih bilježnica za sve učenike škole što je trenutno u postupku nabave te će se realizirati do početka nove školske godine.

Ostali rashodi- tekuće donacije nisu planirane financijskom planom, odnose se na nabavu higijenskih potrepština za djevojčice za što su nam Odlukom Vlade RH dodijeljena sredstva iz državnog proračuna.

Rashodi za dodatna ulaganja na građevinskim objektima u prvoj polovici godine nisu ostvareni, odnose se na radove na izmjeni unutarnje stolarije za što je veći dio sredstava dobiven na natječaju Ministarstva kulture i trenutno je u postupku nabave te će se realizirati do početka nove školske godine.

Grafikon 3. Usporedba planiranih i izvršenih rashoda 30.06.2023.

Grafikon 4. Udio u izvršenim rashodima 30.06.2023.

2.4. Račun prihoda i rashoda – prema izvorima financiranja

Prikazani su prihodi i rashodi po pojedinom izvoru financiranja i podaci o prenesenom višku/manjku iz prethodne godine.

Vrijednosno najznačajniji prihodi, a time i rashodi su iz izvora pomoći koji obuhvaćaju plaće i naknade zaposlenika, prehranu učenika, plaće pomoćnika u nastavi i sl., nakon pomoći tu su sredstva općih prihoda i primitaka (osnivač Grad Krapina), prihodi za posebne namjene (terenska nastava i izleti učenika, troškovi prehrane učenika za 2022. godinu), vlastiti prihodi i donacije.

2.5. Rashodi prema funkcijskoj klasifikaciji

Brojčana oznaka funkcijske klasifikacije veže se uz rashode iskazane prema računima ekonomske klasifikacije svake aktivnosti i projekta. Klasifikacija naše škole je 0912-osnovno obrazovanje. Indeks izvršenja za razdoblje 01.01.-30.06.2023. u odnosu na plan je 49 %.

2.6. Račun financiranja prema ekonomskoj klasifikaciji i izvorima financiranja

Predaje se prazni, škola nema primitaka od financijske imovine i zaduživanja ni izdataka za financijsku imovinu i otplate zajmova.

**3. OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA**

3.1. Program A200301-Djelatnost osnovnih škola-minimalni financijski standard

Izvor financiranja: Opći prihodi i primici-decentralizacija

Osnovni cilj: osiguravanje uvjeta za kvalitetno obrazovanje učenika i poboljšanje kvalitete rada zaposlenika

Program obuhvaća sljedeće: financiranje službenih putovanja i stručnog osposobljavanja zaposlenika, financiranje rashoda za materijal i energiju, rashoda za usluge (prijevoz učenika u i iz škole, tekuće i investicijsko održavanje objekata i opreme, komunalne usluge) te drugih rashoda neophodnih za rad i funkcioniranje školske ustanove, njenih zaposlenika i učenika.

Plan za 2023. godinu iznosi 152.313. €, a s 30.06.2023. je ostvareno 93.758 €, odnosno 61,56 %.

3.2. Program A200302-Djelatnost osnovnih škola-iznad zakonskog standarda

Izvor financiranja: Opći prihodi i primici-Grad iznad minimalnog financijskog standarda

Osnovni cilj: osiguravanje uvjeta za kvalitetno obrazovanje svih učenika i zdravu prehranu učenika

Program obuhvaća nabavu radnih bilježnica koje osnivač, Grad Krapina financira s 50 % iznosa, Shemu školskog voća kojom se jednom tjedno osigurava voće za sve učenike škole, te ugovor o djelu za e-tehničara koji tijekom godine pomaže učiteljima pri korištenju informatičke opreme. Ukupni plan za 2023. godinu iznosi 21.862 €, a s 30.06.2023. je ostvareno 3.361 €, odnosno 15 % planiranog iznosa. Nabava radnih bilježnica je u tijeku te će se realizirati do početka nove školske godine.

Izvor financiranja: Vlastiti prihodi-prihodi od iznajmljivanja školskog prostora

Osnovni cilj: poboljšavanje uvjeta rada zaposlenika te kvalitetno obrazovanje svih učenika

Program obuhvaća pokrivanje rashoda za zaposlene, naknade učiteljima mentorima i članovima županijskih povjerenstava za županijska natjecanja jer sredstva koja se dobivaju od KZŽ nisu dostatna za isplatu tih naknada, te ostalih rashoda koji se ne pokrivaju decentraliziranim sredstvima. Ukupni plan za 2023. god. iznosi 5.890 €, s 30.06.2023. je utrošeno 989 €, odnosno 17 % planiranog iznosa.

Izvor financiranja: Prihodi za posebne namjene

Osnovni cilj: osiguravanje uvjeta za kvalitetno obrazovanje svih učenika

Program obuhvaća rashode za terenske nastave i izlete učenika, prihodi se prikupljaju od roditelja. Tu su prikupljena i sredstva za prehranu učenika za prošlu 2022. godinu koji će se koristiti za poboljšanje uvjeta rada školskih kuhinja. Ukupni plan za 2023. godinu iznosi 26.544 €, s 30.06.2023. je realizirano 17.541 €, odnosno 66 % planiranog iznosa.

Preneseni višak iz prethodne godine iznosi 834 €, koristit će se za nabavu sitnog inventara potrebnog za rad školskih kuhinja.

Izvor financiranja: Pomoći- tekuće pomoći proračunskim korisnicima iz proračuna koji im nije nadležan

Osnovni cilj: financiranje troškova plaća i ostalih materijalnih prava zaposlenika te financiranje plaća pomoćnika u nastavi čime se osiguravaju uvjeti za kvalitetno obrazovanje svih učenika, financiranje prehrane za sve učenike škole, sufinanciranje prehrane učenika u riziku od siromaštva, sufinanciranje nabave radnih bilježnica, financiranje nabave radnih udžbenika, financiranje nabave higijenskih potrepština za djevojčice

Program obuhvaća pokrivanje rashoda za plaće i ostalih materijalnih prava zaposlenika, te financiranje troškova prehrane za sve učenike škole iz Državnog proračuna. Realizirana je i nabava higijenskih potrepština za što su nam Odlukom Vlade RH doznačena sredstva na račun škole. Nabava radnih udžbenika za sve učenike škole je u tijeku i biti će realizirana do početka nove školske godine. Krapinsko-zagorska županija financira troškove plaća i ostalih materijalnih prava pomoćnika u nastavi-projekt Baltazar, te sufinancira troškova prehrane za učenike koji su u riziku od siromaštva-projekt „Zalogajček“. Planirana je i nabava radnih bilježnica koju Krapinsko-zagorska županija sufinancira s 50 % iznosa. Nabava radnih bilježnica je u tijeku te će se realizirati do početka nove školske godine. Ukupni plan za 2023. godini iznosi 1.539.766 €, a s 30.06.2023. je utrošeno 759.559 €, odnosno 49% planiranog iznosa.

Preneseni višak iz prethodne godine je u iznosu 2.319 €, rashodi s 30.06.2023. nisu ostvareni.

Izvor financiranja: Donacije

Osnovni cilj: poboljšavanje uvjeta za kvalitetno obrazovanje svih učenika

Program obuhvaća pokrivanje rashoda za projekte uz Dan škole i Dan Europe, terenske nastave i izlete učenika te rashode za sportska natjecanja. Prikupljene su donacije od trgovačkih društava te udruga s područja grada Krapine, plan za 2023. godinu iznosi 4.241 € a utrošeno je 3.594 €, odnosno 85% planiranog iznosa. Iz prenesenog viška prihoda iz prethodne godine (924 €) financirani su rashodi terenskih i maturalnih izleta učenika s težom financijskom situacijom (461 €).

Izvor financiranja: Prihodi od prodaje nefinancijske imovine i naknade s naslova osiguranja

Osnovni cilj: pokrivanje nastalih šteta od osiguranja

Program obuhvaća rashode nastale zbog sanacije štete od požara pri područnoj školi Lepajci, planirano je ukupno 500 €, a s 30.06.2023. ostvareno je 398 € odnosno 80 % planiranog iznosa.

3.3. Program K200301-Građenje, adaptacija i sanacija te opremanje školskih objekata

Izvor financiranja: Opći prihodi i primici-decentralizirana sredstva

Osnovni cilj: poboljšanje uvjeta za rad i funkcioniranje škole

Planirana je nabava razne opreme za poboljšanje uvjeta rada za učenike i zaposlenike, nabava knjiga za školsku knjižnicu te dodatna ulaganja na građevinskim objektima-sufinanciranje zamjene unutarnje stolarije. Ukupno je planirano za 2023. godinu 9.654 €, u prvoj polovici godine rashodi nisu ostvareni, dio njih će se realizirati za vrijeme učeničkih praznika (izmjena unutarnje stolarije), a ostatak do kraja godine.

Izvor financiranja: Vlastiti prihodi-iznajmljivanje školskog prostora

Osnovni cilj: poboljšanje uvjeta za rad i funkcioniranje škole

Planirano je ukupno za 2023. godinu 3.522 €, a s 30.06.2123. je ostvareno 301 €, odnosno 9 % od planiranog iznosa-nabavljen je odvlaživač zraka za podrumske prostorije.

Preneseni višak iz prethodne godine u iznosu 3.000 € koristiti će se za izmjenu unutarnje stolarije za što je postupak nabave u tijeku.

Izvor financiranja: Prihodi za posebne namjene

Osnovni cilj: poboljšanje uvjeta za rad škole

Odnosi se na nabavu knjiga za školsku knjižnicu sredstvima prikupljenim od zakasnina i naknade za izgubljene članske iskaznice, plan za 2023. godinu je 133 €, a s 30.06.2023. nije ostvareno.

Preneseni višak iz prethodne godine planiran je u iznosu 5.500 €, a s 30.06 2023. je ostvareno 5.087 €, nabavljena je oprema potrebna za rad školskih kuhinja u matičnoj i područnim školama-hladnjak, perilica suđa, te profesionalne salamoreznice.

Izvor financiranja: Pomoći

Osnovni cilj: poboljšanje uvjeta za rad i funkcioniranje škole te poboljšanje uvjeta za kvalitetno obrazovanje za sve učenike

Odnosi se na nabavu udžbenika za sve učenike škole te na dodatna ulaganja na građevinskim objektima za izmjenu unutarnje stolarije (sredstva dobivena na natječaju Ministarstva kulture).

Planirano je ukupno 17.254 €, a s 30.06.2023. nije ostvareno, natječaji su u tijeku te će biti realizirani do početka nove školske godine.

**4. POSEBNI IZVJEŠTAJI**

4.1. Izvještaj o korištenju sredstava fondova EU-u izvještajnom razdoblju nije ostvareno.

4.2. Izvještaj o zaduživanju na domaćem i stranom tržištu novca i kapitala-u izvještajnom razdoblju nije ostvareno.

4.3. Izvještaj o danim zajmovima i potraživanjima po danim zajmovima-u izvještajnom razdoblju nije ostvareno.

4.4. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Obračunati prihodi nenaplaćeni iznose 1.607 €, odnose se na nenaplaćene i nedospjele prihode od prodaje stana 831 €, nedospjele prihode od iznajmljivanja školskog prostora u iznosu 621 € te dospjele prihode od školske kuhinje od učenika za prošlu 2022. godinu u iznosu 155 € za koje se poduzimaju mjere naplate potraživanja i redovito šalju opomene roditeljima da podmire dugovanje.

Na dan 30.06.2023. škola nema dospjelih obveza, iznos od 153.635 € odnosi se na nedospjele obveze, koje se odnose na rashode za zaposlene-plaću za zaposlene za lipanj 2023. koja dospijeva u srpnju-123.560 €, materijalne rashode (komunalne usluge, uredski materijal, materijal i sirovine…) 10.668 €, financijske rashode 102 €, ostale tekuće obveze- povrat pogrešno uplaćene školske kuhinje od strane roditelja za 2022. god. 1 €, plaćanje računa za nabavu higijenskih potrepština 1.076 € - svi dospijevaju na naplatu tokom srpnja/kolovoza, te međusobne obveze proračunskih korisnika - uplata prihoda od prodanih stanova u državni proračun 1.637 € te refundacije bolovanja HZZO-a 16.591 €.

Škola nema sudskih sporova u tijeku.

Ravnateljica

dr.sc. Vlatka Družinec